Marekani imepuuza mapambano dhidi ya ubaguzi wa watu weupe?\nPolisi wanaamini mtuhumiwa mzungu, Patrick Crusius, aliendesha gari umbali wa mamia ya maili mjini Texas kwenda kwenye mji uliokuwa na watu wengi wa wenye asili ya Uhispania kutekeleza shambulio lake.

Anaaminika kuwa mwandishi wa hati iliyotumwa dakika chache kabla ya shambulio ambalo lilisema shambulio hilo ni "majibu ya uvamizi watu wenye asili ya Uhispania katika mji wa Texas".

Katika taarifa yao, FBI ilisema kuwa aina hii ya ghasia ilikuwa ikiongezeka na mengi kati ya matukio haya yalikuwa yakichochewa na itikadi za rangi .

Wachambuzi wanasema wauaji hawa wanashiriki itikadi ya pamoja, moja ya dhuluma, uhasama na chuki, na wanachochewa na watu wanaokutana nao katika jamii za mtandaoni kama vile 4chan na 8chan, sehemu ambazo wameweza kujadili kwa uhuru uzalendo wa watu weupe na aina nyingine mbaya za ubaguzi.

Mamlaka za Marekani zimejaribu vya kutosha? 

Maafisa wa FBI wanasema uchunguzi wao umeendelea kukabili tishio linaloibuka kutoka kwa vikundi hivi.

Mwezi Julai, Mkurugenzi wa FBI Christopher Wray aliwaambia wajumbe wa kamati ya bunge la seneti ya Marekani kwamba vikosi vya usalama viliwakamata watu kadhaa wakihusishwa na vitendo vya kigaidi katika kipindi cha miezi tisa iliyopita.

Wray alisema kesi hizi ni pamoja na aina mbili tofauti - "vurugu za nyumbani", neno ambalo yeye na maafisa wengine wa FBI hutumia kuelezea watu ambao wamehamasishwa na makundi ya jihadi"  na "msimamo mkali wa ndani", kundi ambalo kulingana na Wray, inajumuisha wale ambao "wamehamasishwa na toleo fulani la kile unachoweza kuita ubaguzi wa weupe.

Watu 29 wauawa baada ya mashambulizi mawili tofauti Marekani 

Obama awataka Wamarekani kukataa viongozi wanaochochea ubaguzi

Takribani watu 100 walikamatwa wakihusishwa na matukio ya mashambulizi.

Wakosoaji wanasema mamlaka za nchi hiyo wamekuwa wakisisitiza zaidi kuwatafuta ''majihadi'' nchini Marekani na kupambana na makundi yanayofanya vitendo vya kibaguzi.

''Gaidi mwenye asili ya mzungu hajatiliwa maanani sana kama ilivyo kwa gaidi wa kundi la wanamgambo wa kiislamu,''...\n\ntl;dr:
Mamlaka nchini Marekani inachunguza tukio la shambulio la kutumia silaha katika mji wa El Paso ambao uligharimu maisha ya watu 22 shambulio linaloelezwa kuwa "ugaidi wa ndani". Ugaidi huu ni tishio kubwa kiasi gani? na ni kwa namna gani Marekani inapambana kudhibiti vitendo hivyo?